Patvirtinta

Merkinės krašto muziejaus direktoriaus

Mindaugo Černiausko

2019 m. spalio 8 d. įsakymu Nr. IV-7

**MERKINĖS KRAŠTO MUZIEJAUS VYRIAUSIOJO FONDŲ SAUGOTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Merkinės krašto muziejaus Vyriausiasis fondų saugotojo pareigybė priskiriama biudžetinių įstaigų vadovų ir jų pavaduotojų grupei.

2. Pareigybės lygis – A2 lygis.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. Šias pareigas einančiam asmeniui būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.

3.2. Vyriausiasis fondų saugotojas (a) privalo išmanyti Muziejų ir kitus Lietuvos Respublikos įstatymus bei teisės aktus, susijusius su jo atliekamu darbu, Lietuvos kultūros ministro 2005 m. gruodžio 16 d. įsakymu Nr. ĮV-716 patvirtintą Muziejuose esančių rinkinių apsaugos, apskaitos ir saugojimo instrukciją, būti susipažinęs su Merkinės krašto muziejaus nuostatais, vidaus darbo tvarkos taisyklėmis, darbo sutartimi, šiuo pareigybės aprašu.

3.3. Vyriausiasis fondų saugotojas privalo išmanyti dokumentų valdymo ir lietuvių kalbos kultūros reikalavimus, turėti organizacinių gabumų, mokėti savarankiškai planuoti ir organizuoti savo darbą, pristatyti savo veiklą, būti atviras naujovėms ir pokyčiams, sąžiningas ir tolerantiškas, galintis aiškiai pateikti informaciją žodžiu ir raštu bei gebėti vykdyti šiame pareigybės aprašyme nustatytas funkcijas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas turi vykdyti šias funkcijas:

4.1. Planuoti, organizuoti ir vadovauti rinkinių apskaitos ir saugojimo darbui;

4.2. Planuoti, organizuoti ir vadovauti muziejaus eksponatų restauravimo ir konservavimo darbams;

4.3. Vadovauti muziejininkų, kurie yra atsakingi už rinkinius, darbui;

4.4. Pildyti rinkinių apskaitos knygas;

4.5. Teikti pasiūlymus dėl tinkamų sąlygų sudarymo rinkiniams saugoti saugyklose, ekspozicijų ir parodų salėse;

4.6. Dingus eksponatui ar jį sužalojus, apie tai raštu informuoti muziejaus direktorių, policiją, muziejaus steigėją ir Lietuvos Respublikos kultūros ministeriją;

4.7. Kontroliuoti, kad sužalojus eksponatą būtų surašytas defektų aktas (smulkiai aprašant sužalojimų priežastį ir pobūdį), išsaugotos visos sužaloto eksponato dalys ir rūpintis eksponato restauravimu po sužalojimo;

4.8. Kontroliuoti, kad ilgai saugoti perduoti ar priimti eksponatai būtų grąžinami laiku (aktuose numatytais terminais);

4.9. Supažindinti muziejininkus, atsakingus už rinkinius, ir kitus muziejaus darbuotojus su muziejaus rinkinių apsaugos, apskaitos ir saugojimo reikalavimais;

4.10. Vizuoti ir kontroliuoti korespondenciją rinkinių apskaitos ir saugojimo klausimais;

4.11. Vizuoti ir kontroliuoti eksponatų judėjimo muziejuje dokumentus;

4.12. Kontroliuoti, kaip veikia saugyklų, ekspozicijos ir parodų salių rakinimo ir plombavimo sistema;

4.13. Reikalauti, kad visi muziejaus darbuotojai laikytųsi Muziejuose esančių rinkinių apsaugos, apskaitos ir saugojimo instrukcijos reikalavimų;

4.14. Reguliuoti lankytojų skaičių saugyklose;

4.15. Leisti eksponatus restauruoti restauravimo sudėtingumą atitinkančią restauratoriaus kvalifikaciją turintiems ir atestuotiems asmenims;

4.16. Sustabdyti muziejininkų, ekspertų ir restauratorių veiksmus, kurie gali pakenkti eksponatams;

4.17. Rengti muziejaus rinkinių formavimo, jų apskaitos politiką;

4.18. Ruošti metines statistines, kitas ataskaitas, rengti ketvirčio darbo ataskaitas;

4.19. Esant reikalui teikti metodinę paramą kitiems muziejams;

4.20. Dalyvauti muziejaus organizuojamose talkose ir renginiuose;

4.21. Rengti straipsnius spaudai, pranešimus, dalyvauti konferencijose, publikuoti tyrinėjimų rezultatus;

4.22. Aptarnauti muziejaus fondų interesantus;

4.23. Rūpintis muziejaus ir savo, kaip muziejaus atstovo įvaizdžiu;

4.24. Vyriausiasis fondų saugotojas(a) yra materialiai atsakingas asmuo ir tiesioginis eksponatų saugotojas. Vyriausiasis fondų saugotojas atsako už rinkinių apskaitą ir saugojimą bei rinkinių apskaitos dokumentų tvarkymą ir saugojimą. Atsiskaitydamas iš darbo, perduoda jo žinioje esančius muziejaus rinkinių apskaitos dokumentus bei eksponatus naujai paskirtam žmogui pagal aktą, kurį surašo perdavimo komisija.

4.25. Vykdyti teisėtus muziejaus direktoriaus įsakymus ir nurodymus.

--------------------------------------------------------------